Flere uddannelser i Aalborg laver egen rygepolitik

Regeringen har netop strammet rygeloven, så man ikke må ryge på en række uddannelsesinstitutioner. Men det er flere uddannelser i Aalborg ligeglade med - de laver deres egen rygepolitik fra 1. januar 2013. Det skriver Nordjyske Medier. - Vi er på forkant med rygeloven. Vi har på eget initiativ vedtaget præcis samme politik som regeringens, siger rektor fra Aalborghus Gymnasium Torben Poulsen til Nordjyske Medier. Initiativet er et samarbejde mellem Aalborg Kommune, alle gymnasiale ungdomsuddannelser og Tech College. Målet er at forhindre flere i at blive rygere. Og hjælpe de eksisterende. Derfor oprettes flere rygestopkurser og hvis man vil ryge skal man helt væk fra skolens grund og ud på fortovet. Ifølge rektor Torben Poulsen er Aalborg de første, der laver en aftale på området. Men nu har regeringen så fulgt med, og derfor bliver lovgivningen landsdækkende.